CELEX: 62006CJ0359
Language: el
Date: 2007-05-24 00:00:00
Title: Απόφαση του Δικαστηρίου (έβδομο τμήμα) της 24ης Μαΐου  2007. # Επιτροπή των Ευρωπαϊκών Κοινοτήτων κατά Δημοκρατίας της Αυστρίας. # Παράβαση κράτους μέλους - Οδηγία 2001/45/ΕΚ - Κοινωνική πολιτική -Προστασία των εργαζομένων - Χρησιμοποίηση εξοπλισμού εργασίας - Ελάχιστες προδιαγραφές ασφάλειας και υγείας. # Υπόθεση C-359/06.

Απόφαση του Δικαστηρίου (έβδομο τμήμα) της 24ης Μαΐου 2007 — Επιτροπή κατά Αυστρίας
      (Υπόθεση C‑359/06)
      «Παράβαση κράτους μέλους — Οδηγία 2001/45/ΕΚ — Κοινωνική πολιτική — Προστασία των εργαζομένων — Χρησιμοποίηση εξοπλισμού εργασίας — Ελάχιστες προδιαγραφές ασφάλειας και υγείας»
      Προσφυγή λόγω παραβάσεως — Εξέταση του βασίμου από το Δικαστήριο — Κατάσταση που πρέπει να λαμβάνεται υπόψη — Κατάσταση κατά την εκπνοή της ταχθείσας με την αιτιολογημένη γνώμη προθεσμίας (Άρθρο 226 ΕΚ) (βλ. σκέψη 10)
      Αντικείμενο
      
         
               Παράβαση κράτους μέλους — Παράλειψη θεσπίσεως, εντός της προβλεπόμενης προθεσμίας, όλων των αναγκαίων διατάξεων για τη συμμόρφωση
                  προς την οδηγία 2001/45/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, για την τροποποίηση της
                  οδηγίας 89/655/ΕΟΚ του Συμβουλίου σχετικά με τις ελάχιστες προδιαγραφές ασφαλείας και υγείας για τη χρησιμοποίηση εξοπλισμού
                  εργασίας από τους εργαζομένους κατά την εργασία τους (δεύτερη ειδική οδηγία κατά την έννοια του άρθρου 16, παράγραφος 1, της
                  οδηγίας 89/391/ΕΟΚ) (ΕΕ L 195, σ. 46)
               
            Διατακτικό
      Το Δικαστήριο αποφασίζει:
      1)         Η Δημοκρατία της Αυστρίας, μη θεσπίζοντας εντός της ταχθείσας προθεσμίας όλες τις αναγκαίες νομοθετικές, κανονιστικές και
         διοικητικές διατάξεις προκειμένου να συμμορφωθεί προς την οδηγία 2001/45/ΕΚ του Ευρωπαϊκού Κοινοβουλίου και του Συμβουλίου,
         της 27ης Ιουνίου 2001, για την τροποποίηση της οδηγίας 89/655/ΕΟΚ του Συμβουλίου σχετικά με τις ελάχιστες προδιαγραφές ασφαλείας
         και υγείας για τη χρησιμοποίηση εξοπλισμού εργασίας από τους εργαζομένους κατά την εργασία τους (δεύτερη ειδική οδηγία κατά
         την έννοια του άρθρου 16 παράγραφος 1 της οδηγίας 89/391/ΕΟΚ), όσον αφορά τα ομόσπονδα κράτη του Burgenland και της Καρινθίας
         και, όσον αφορά το ομόσπονδο κράτος της Κάτω Αυστρίας, παραλείποντας εν πάση περιπτώσει να κοινοποιήσει τις διατάξεις αυτές
         στην Επιτροπή των Ευρωπαϊκών Κοινοτήτων εντός της εν λόγω προθεσμίας, παρέβη τις υποχρεώσεις που υπέχει από την οδηγία αυτή.
      
      2)         Καταδικάζει τη Δημοκρατία της Αυστρίας στα δικαστικά έξοδα.